**LEGE**

**privind unele măsuri de eficientizare a monitorizării traficului rutier**

**Parlamentul României** adoptă prezenta lege.

**Titlul I**

**Sistemul integrat de monitorizare a traficului rutier**

**Capitolul I**

**Dispoziţii generale**

**Art. 1** – (1) Prezenta lege reglementează monitorizarea traficului rutier pe drumurile publice din România, într-un sistem integrat, și condițiile în care pot fi utilizate datele colectate cu ocazia monitorizării;

(2) Se instituie Sistemul integrat de monitorizare a traficului rutier pe drumurile publice din România, denumit în continuare e-SIGUR, sistem de interes national, complementar sistemelor inteligente de transport.

**Art. 2** – (1) Monitorizarea traficului rutier pe drumurile publice se realizează prin intermediul sistemelor de transport inteligente, parte integrantă din drum, într-un sistem integrat și interoperabil în următoarele scopuri:

a) supravegherea și controlul respectării unor norme de circulație pe drumurile publice, inclusiv constatarea încălcării acestora;

b) identificarea unor vehicule supuse confiscării, căutate potrivit legii, sau care pot fi utilizate ca probă într-o procedură judiciară;

c) stabilirea măsurilor necesare desfășurării fluente și în siguranță a circulației rutiere;

d) reducerea factorilor de risc care pot afecta transporturile cu caracter special sau care pot conduce la tulburarea gravă a ordinii publice, constituirea și adaptarea dispozitivelor de pază și ordine publică;

e) administrarea drumurilor publice prin identificarea timpurie a factorilor care pot afecta starea părții carosabile și stabilirea unor măsuri preventive pentru diminuarea consecințelor;

f) protejarea spațiilor de servicii și a parcărilor amplasate de-a lungul drumurilor publice;

g) limitarea fenomenului de degradare a părții carosabile.

(2) Monitorizarea traficului rutier constă în colectarea de date cu ajutorul unor mijloace tehnice fixe sau mobile, procesarea automată și manuală, precum și valorificarea acestor date de către autoritățile publice competente, în scopurile prevăzute la alin.(1).

**Art. 3** – (1) În sensul prezentei legi, termenii şi expresiile de mai jos au următoarele semnificaţii:

a) mijloc tehnic – orice echipament, ansamblu de echipamente, inclusiv elemente componente ale sistemelor de transport inteligente care permite colectarea automată a imaginilor, a sunetului, a informațiilor privind viteza de deplasare a unui vehicul, a informațiilor privind condițiile meteo ori a altor informații relevante pentru scopul monitorizării traficului rutier;

b) centru de management al traficului, denumit în continuare *centru* - nodul unde toate fluxurile informaţionale de interes în ceea ce priveşte traficul rutier ajung şi se distribuie astfel încât să asigure realizarea scopurilor prevăzute la art. 2.

(2) Prezenta lege utilizează termeni şi expresii având înţelesul prevăzut de:

a) Ordonanţa de urgenţă a Guvernului nr.195/2002 privind circulația pe drumurile publice, republicată, cu modificările şi completările ulterioare;

b) Ordonanța Guvernului nr.43/1997 privind regimul drumurilor, republicată, cu modificările și completările ulterioare;

c) Ordonanța Guvernului nr.7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport;

d) Regulamentul general privind protecția datelor, a Legii nr.190/2018 privind măsuri de punere în aplicare a Regulamentul general privind protecția datelor și ale Legii nr. 363/2018 privind protecţia persoanelor fizice referitor la prelucrarea datelor cu caracter personal de către autorităţile competente în scopul prevenirii, descoperirii, cercetării, urmăririi penale şi combaterii infracţiunilor sau al executării pedepselor, măsurilor educative şi de siguranţă, precum şi privind libera circulaţie a acestor date.

**Capitolul II**

**Monitorizarea traficului rutier în sistem integrat**

***Secțiunea 1 – Condițiile generale de funcționare a e-SIGUR***

**Art. 4** – (1) e-SIGUR este un ansamblu de sisteme informatice, infrastructură de comunicații, elemente de interconectare și interoperabilitate cu alte sisteme informatice, platforme hardware și software pentru stocare, procesare automată, procesare manuală, preluare, afișare și transmitere de date, mijloace tehnice certificate sau omologate și verificate metrologic și capabilități și/sau servicii de imprimare masivă și comunicare a documentelor.

(2) e-SIGUR este parte integrantă a centrului ce asigură monitorizarea traficului rutier pe drumurile de interes național, administrate de către Compania Națională de Administrare a Infrastructurii Rutiere S.A., denumită în continuare CNAIR.

(3) CNAIR asigură în cadrul centrului dezvoltarea, funcţionarea, mentenanța și orice alte activități legate de administrarea e-SIGUR, cu excepția capabilității și/sau a serviciilor de imprimare masivă și comunicare a documentelor.

(4) e-SIGUR asigură în mod automat și preluarea, respectiv afișarea datelor și informațiilor din cadrul sistemelor de transport inteligente gestionate de fiecare centru în parte.

(5) CNAIR se asigură că mijloacele tehnice fixe destinate măsurării vitezei care furnizează date către e-SIGUR sunt omologate și verificate metrologic, potrivit normelor în vigoare.

(6) Pentru colectarea datelor de monitorizare a traficului rutier, e-SIGUR utilizează mijloace tehnice, deținute cu orice titlu de CNAIR.

(7) Cheltuielile pentru dezvoltarea, după caz instalarea, administrarea şi operarea e-SIGUR se asigură cu această destinaţie, de la bugetul de stat, prin legile bugetare anuale, din fonduri externe și alte surse de finanțare constituite potrivit legii, precum și, prin derogare de la prevederile art.30 alin.(2) din Legea nr.500/2002 privind finanţele publice, cu modificările şi completările ulterioare, prin hotărâre a Guvernului din fondul de rezervă bugetară aflat la dispoziţia Guvernului.

**Art. 5 –** (1) Mijloacele tehnice sunt amplasate pe drumurile de interes național, administrate de CNAIR, în conformitate cu prevederile Ordonanței Guvernului nr. 43/1997, republicată, cu modificările și completările ulterioare.

(2) Pe măsura dezvoltării e-SIGUR, se pot amplasa mijloace tehnice și pe alte categorii de drumuri publice, altele decât cele prevăzute la alin. (1).

(3) Amplasarea de mijloace tehnice noi se realizează cu avizul poliției rutiere emis potrivit Ordonanței de urgență a Guvernului nr.195/2002, republicată, cu modificările şi completările ulterioare.

**Art. 6** – (1) În scopul prevenirii încălcării regulilor de circulație, existența mijloacelor tehnice fixe destinate măsurării vitezei care furnizează date către e-SIGUR se semnalizează, corespunzător normelor în vigoare, prin instalarea, înaintea locului amplasării, a unui indicator de informare, la o distanță:

a) între 50 și 100 de metri, pentru cele amplasate în localități;

b) între 100 și 500 de metri, pentru cele amplasate în afara localităților;

c) între 500 și 1.000 de metri, pentru cele amplasate pe autostrăzi.

(2) În cazul în care configurația sau amenajarea drumului public impune amplasarea indicatorului de informare la o distanță mai mare decât cea prevăzută la alin.(1), sub indicatorul de informare se instalează un panou adițional cu distanța dintre indicatorul de informare și locul în care este amplasat mijlocul tehnic fix.

(3) Pe sectoarele de drumuri dotate cu panouri cu mesaje variabile, semnalizarea/ informarea asupra existenței mijloacele tehnice fixe destinate măsurării vitezei în funcțiune ce furnizează date către e-SIGUR poate fi realizată și prin intermediul panourilor cu mesaje variabile.

(4) CNAIR are obligația de a informa public, pe pagina de internet proprie, cu privire la locul amplasării mijloacelor tehnice fixe și scopul prelucrării datelor de monitorizare a traficului rutier.

**Art. 7** – (1) e-SIGUR se interconectează cu:

a) Sistemul informatic național de evidență a permiselor de conducere și a vehiculelor înmatriculate, prevăzut la art.115 din Ordonanța Guvernului nr.83/2001 privind înfiinţarea, organizarea şi funcţionarea serviciilor publice comunitare de paşapoarte şi serviciilor publice comunitare regim permise de conducere şi înmatriculare a vehiculelor;

b) Registrul naţional de evidenţă a persoanelor, prevăzut la art.7 din Ordonanţa de Urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români;

c) Registrul naţional de evidenţă a paşapoartelor simple, prevăzut la art.92 din Ordonanța Guvernului nr.83/2001;

d) Platforma informatică EUCARIS, prevăzută la art.3 alin.(3) din Legea nr.5/2014 privind unele măsuri pentru facilitarea schimbului transfrontalier de informaţii referitoare la încălcările normelor de circulaţie care afectează siguranţa rutieră şi pentru facilitarea executării sancţiunilor aplicate acestor încălcări, republicată;

e) Bazele de date ale Poliției Române, privind evidența vehiculelor supuse confiscării, căutate potrivit legii sau care pot fi utilizate ca probă într-o procedură judiciară, constituite potrivit Legii nr.218/2002 privind organizarea și funcționarea Poliției Române, republicată, cu modificările și completările ulterioare;

f) Bazele de date a sistemului SIEGMCR - Sistem Informatic de Emitere, Gestiune, Monitorizare si Control Rovinieta;

(2) e-SIGUR este dezvoltat astfel încât să asigure interoperabilitatea cu sistemele informatice prevăzute la alin.(1).

(3) e-SIGUR poate colecta și datele de monitorizare a traficului rutier obținute cu mijloacele tehnice din dotarea Poliției Române, indiferent de categoria de drum public monitorizată.

**Art. 8** – Pe măsura dezvoltării sistemelor informatice, e-SIGUR se poate interconecta, în condițiile stabilite prin lege, cu alte sisteme de monitorizare și control, în scopul furnizării către acestea a datelor de monitorizare a traficului rutier.

**Art. 9** – Mijloacele tehnice colectează automat următoarele date de monitorizare a traficului rutier: imagini, sunete, informații privind viteza de deplasare a vehiculelor, mase și gabarit, informații privind condițiile atmosferice, semnalizarea rutieră și starea infrastructurii rutiere, precum și informații privind locul și timpul colectării.

***Secțiunea a 2 - a – Crearea de semnalări și procesarea acestora***

**Art. 10** – (1) Prin e-SIGUR se procesează automat datele de monitorizare a traficului rutier colectate și datele cuprinse în sistemele informatice prevăzute la art. 7 alin.(1) și creează semnalări privind:

a) posibila încălcare a normelor de circulație pe drumurile publice sau posibila prezență în trafic a unor vehicule supuse confiscării, căutate potrivit legii, sau care pot fi utilizate ca probă într-o procedură judiciară;

b) posibila prezență în trafic a unor vehicule care circulă fără achitarea tarifului de utilizare și a tarifului de trecere pe rețeaua de drumuri.

(2) Semnalările privind posibila încălcare a normelor de circulație pe drumurile publice vizează:

a) limita maximă admisă de viteză pentru categoria de vehicul pe un anumit sector de drum;

b) interdicţia sau restricţia de a conduce un vehicul pe o bandă a sensului de deplasare;

c) semnificaţia culorii roşii a semaforului;

d) interdicția de a conduce pe drumurile publice un vehicul a cărui înmatriculare este suspendată;

e) trecerea la nivel cu calea ferată;

f) interdicția de a adopta un comportament agresiv în conducerea vehiculelor pe drumurile publice;

(3) În cazul în care pe drumul public se creează restricții sau limitări temporare, CNAIR are obligația de a corela funcțiile e-SIGUR cu acestea.

**Art. 11** – (1) e-SIGUR permite procesarea manuală, de către polițiștii rutieri din cadrul Poliției Române, a semnalărilor prevăzute la art.10 alin.(1) lit. a) și alin.(2), precum și a datelor de monitorizare a traficului rutier colectate, aflate în legătură cu aceste semnalări. Procesarea manuală se realizează prin platformele software ale Poliției Române.

(2) Procesarea manuală prevăzută la alin.(1) se realizează în cadrul dispeceratelor de monitorizare aparținând Poliției Române.

(3) Polițiștii rutieri din cadrul dispeceratelor de monitorizare au competență teritorială generală de constatare a contravențiilor și de aplicare a sancțiunilor contravenționale.

(4) În cazul în care, prin procesarea manuală a semnalărilor privind posibila încălcare a normelor de circulație pe drumurile publice și a datelor de monitorizare a traficului rutier colectate, aflate în legătură cu aceste semnalări, se constată săvârșirea unor contravenții prevăzute de Ordonanța de urgență a Guvernului nr.195/2002, republicată, cu modificările şi completările ulterioare, polițistul rutier întocmește cu ajutorul platformelor software la care are acces documentele necesare parcurgerii procedurii de identificare a contravenientului și, după caz, procesul-verbal de constatare a contravenției și de aplicare a sancțiunii contravenționale.

(5) Imaginilor procesate potrivit alin.(4) li se aplică tehnici de anonimizare a feței conducătorului vehicului, a pasagerilor, precum și a celorlați participanți la trafic. Imaginea conducătorului vehiculului se prelucrează numai în scopul stabilirii identității acestuia, dacă aceasta nu s-a putut stabili în procedura de identificare ori există o suspiciune rezonabilă cu privire la identitatea stabilită.

(6) Solicitarea prevăzută la art. 39 alin.(1) din Ordonanţa de urgenţă a Guvernului nr. 195/2002, republicată, cu modificările şi completările ulterioare se întocmește ca înscris în formă electronică și se comunică potrivit alin.(3)-(5) ale aceluiași articol.

(7) Procesul-verbal de constatare a contravenției și de aplicare a sancțiunii contravenționale se întocmește în lipsa contravenientului, după stabilirea identităţii conducătorului de vehicul, menţionându-se aceasta în procesul-verbal, fără a fi necesară confirmarea faptelor de către martori sau a obiecțiunilor contravenientului, ca înscris în formă electronică. Acesta se întocmește și se comunică în condițiile art.109 alin.(31) - (35) din Ordonanța de urgență a Guvernului nr.195/2002, republicată, cu modificările şi completările ulterioare.

**Art. 12** – (1) Procesarea semnalărilor prevăzute la art. 10 alin.(1) lit. b) se realizează de CNAIR.

(2) Constatarea contravențiilor și aplicarea sancțiunilor contravenționale pentru semnalările prevăzute la art.10 alin.(1) lit. b) se realizează în conformitate cu prevederile Ordonanței Guvernului nr. 15/2002 privind aplicarea tarifului de utilizare și a tarifului de trecere pe rețeaua de drumuri naționale din România, cu modificările şi completările ulterioare.

**Capitolul III**

**Protecţia datelor cu caracter personal**

**Art. 13** – (1) Prelucrările de date cu caracter personal efectuate în temeiul prezentei legi se realizează cu respectarea dispozițiilor *Regulamentul general privind protecția datelor, a Legii nr. 190/2018 privind măsuri de punere în aplicare a Regulamentul general privind protecția datelor* și ale *Legii nr. 363/2018 privind protecţia persoanelor fizice referitor la prelucrarea datelor cu caracter personal de către autorităţile competente în scopul prevenirii, descoperirii, cercetării, urmăririi penale şi combaterii infracţiunilor sau al executării pedepselor, măsurilor educative şi de siguranţă, precum şi privind libera circulaţie a acestor date,* în funcție de scopul în care sunt prelucrate datele.

(2) Datele colectate în temeiul prezentei legi nu pot fi prelucrate în alte scopuri, cu excepţia situaţiilor prevăzute expres de lege şi numai dacă sunt asigurate garanţiile necesare pentru protejarea drepturilor persoanelor vizate.

**Art. 14** – CNAIR precum și structurile Poliției Române au calitatea de operatori de date cu caracter personal pentru prelucrările efectuate potrivit prezentei legi.

**Art. 15** – (1) Semnalările prevăzute la art.10 alin.(1) și datele de monitorizare a traficului rutier aflate în legătură cu acestea se stochează pentru o perioadă de un an.

(2) La împlinirea termenelor de stocare prevăzute la alin.(1) datele cu caracter personal sunt șterse în mod automat, prin proceduri ireversibile, cu excepția siuațiilor în care sunt utilizate în cadrul unor proceduri judiciare, caz în care acestea urmează regimul probelor.

(3) Datele cu caracter personal colectate în temeiul prezentei legi se stochează pe teritoriul României.

**Art. 16** – (1) Personalul prevăzut la art.14 este instruit cu privire la regulile de protecție a datelor cu caracter personal anterior validării accesului la e-SIGUR și, ulterior, cel puțin o dată la doi ani.

(2) Instruirea personalului prevăzut la art.14 se referă, cel puțin, la următoarele:

a) prelucrarea datelor să fie realizată exclusiv pentru îndeplinirea atribuțiilor de serviciu;

b) datele să fie prelucrate potrivit procedurilor și prin mijloacele prevăzute de dispozițiile legale aplicabile activităților în cadrul cărora sunt utilizate datele respective;

c) prelucrarea datelor să respecte dispozițiile legale privind protecția datelor cu caracter personal aplicabile activităților în cadrul cărora sunt utilizate datele respective.

(3) Instruirea personalului cu privire la regulile de protecție a datelor cu caracter personal va fi realizată de către fiecare autoritate implicată, în parte, în conformitate cu Regulamentul general privind protecția datelor, a Legii nr. 190/2018 privind măsuri de punere în aplicare a Regulamentul general privind protecția datelor și ale Legii nr. 363/2018 privind protecţia persoanelor fizice referitor la prelucrarea datelor cu caracter personal de către autorităţile competente în scopul prevenirii, descoperirii, cercetării, urmăririi penale şi combaterii infracţiunilor sau al executării pedepselor, măsurilor educative şi de siguranţă, precum şi privind libera circulaţie a acestor date.

**Art. 17** – (1) e-SIGUR este dezvoltat astfel încât să păstreze evidența prelucrărilor realizate, astfel încât să fie posibilă identificarea personalului care a realizat activitățile de prelucrare.

(2) Evidența prevăzută la alin.(1) este protejată prin măsuri corespunzătoare împotriva accesului neautorizat și poate fi utilizată numai în scopul monitorizării protecției datelor, inclusiv pentru a se verifica admisibilitatea unei solicitări de informații și legalitatea prelucrării datelor, precum și pentru asigurarea securității datelor.

(3) Informațiile conținute de evidența prevăzută la alin.(1) se șterg după o perioadă de cinci ani de la introducerea acestora, cu excepția cazului în care sunt necesare pentru desfășurarea unor proceduri de monitorizare aflate în curs sau a situațiilor în care sunt utilizate în cadrul unei proceduri judiciare, caz în care acestea urmează regimul probelor. 

(4) Autoritățile prevăzute la art.14 stabilesc proceduri interne pentru asigurarea conformității cu dispozițiile prezentei legii și a legislației din domeniul protecției datelor cu caracter personal.

(5) Procedurile prevăzute la alin.(4) includ obligativitatea ca responsabilii cu protecția datelor desemnați la nivelul autorităților prevăzute la art. 14 să verifice semestrial, prin sondaj, prelucrările realizate de personalul propriu.

(6) Modalitatea de cooperare, măsurile necesare pentru asigurarea securității prelucrărilor, măsurile necesar a fi instituite pentru asigurarea confidențialității prelucrărilor, măsurile instituite pentru asigurarea exercitării drepturilor de către persoanele vizate și modalitatea de acces la evidența prevăzută la alin.(1) se stabilește prin protocol încheiat între CNAIR și Inspectoratul General al Poliției Române.

**Art. 18** – (1) Monitorizarea video a traficului rutier se realizează astfel încât să nu îngrădească exercitarea dreptului la viaţa privată mai mult decât este inerent procesului de monitorizare a traficului rutier pentru scopurile prevăzute la art.2.

(2) În timpul monitorizării traficului rutier este interzisă orice formă de discriminare pe temei de rasă, naţionalitate, etnie, limbă, religie, sex, orientare sexuală, opinie ori apartenenţă politică, avere, origine socială, vârstă, dizabilitate, boală cronică necontagioasă sau infecţie HIV/SIDA ori pentru alte împrejurări de acelaşi fel.

**Capitolul IV**

**Dispoziţii tranzitorii şi finale**

**Art. 19** – Operaţionalizarea e-SIGUR se face în termen de 24 luni de la data intrării în vigoare a prezentei legi.

**Art. 20** – (1) Dispoziţiile prezentei legi se completează cu cele ale Ordonanţei de urgenţă a Guvernului nr. 195/2002, republicată, cu modificările şi completările ulterioare, dacă prezenta lege nu dispune altfel.

(2) În cazul procesului-verbal de constatare și sancționare a contravenției care se constituie în titlu de creanță electronică, dispozițiile prezentei legi se completează în mod corespunzător cu prevederile Legii nr.203/2018 privind măsurile de eficientizare a achitării amenzilor contravenționale, cu modificările și completările ulterioare.

(3) În cazul încălcării săvârșite cu un vehicul înmatriculat într-un alt stat membru sau într-un stat participant se aplică în mod corespunzător dispozițiile Legii nr.5/2014 privind unele măsuri pentru facilitarea schimbului transfrontalier de informații referitoare la încălcările normelor de circulație care afectează siguranța rutieră și pentru facilitarea executării sancțiunilor acestor încălcări, republicată.

**Titlul II**

**Modificarea şi completarea unor acte normative**

**Art. 21** – **Ordonanța de urgență a Guvernului nr. 195/2002 privind circulația pe drumurile publice, republicată, cu modificările și completările ulterioare, se modifică și se completează, după cum urmează:**

**1. La articolul 31, litera c) se modifică și va avea următorul cuprins:**

„c) semnalizarea temporară și/sau indicatoarele electronice, care modifică regimul normal de desfășurare a circulației;”

**2. La articolul 39, după alineatul (2) se introduc trei noi alineate, alineatele (3) - (5), cu următorul cuprins:**

„(3) Comunicarea solicitării prevăzute la alin.(1) și a datelor prevăzute la alin.(2) se poate realiza și prin platforme informatice destinate furnizării de servicii electronice, atunci când proprietarul sau deţinătorul mandatat al unui vehicul a optat pentru această modalitate de comunicare.

(4) Solicitarea prevăzută la alin.(1) se consideră comunicată în termen de 5 zile de la data punerii la dispoziția proprietarului sau deţinătorului mandatat al unui vehicul prin mijlocul electronic de transmitere la distanță.

(5) Solicitarea prevăzută la alin.(1)întocmită ca înscris în formă electronică, în cazul în care nu poate fi comunicată în modalitatea prevăzută la alin.(3), se consideră comunicată la data comunicării copiei acesteia, imprimată pe suport de hârtie. Documentul astfel rezultat nu trebuie să poarte semnătura olografă a polițistului rutier.”

**3. La articolul 109, după alineatul (3) se introduc cinci noi alineate, alineatele (31) - (35), cu următorul cuprins:**

„(31)Procesul-verbal de constatare și sancționare a contravenţiei se poate încheia ca înscris în formă electronică. Prin derogare de la prevederile art.19 din Ordonanța Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, procesul-verbal de constatare și sancționare a contravenţiei încheiat ca înscris în formă electronică se semnează de agentul constatator cu semnătură electronică calificată. Data încheierii acestui proces-verbal este data aplicării semnăturii electronice calificate.

(32) Procesul-verbal de constatare și sancționare a contravenţieiîncheiat ca înscris în formă electronică se comunică prin platforme informatice destinate furnizării de servicii electronice atunci când contravenientul a optat pentru această modalitate de comunicare. Procesul-verbal se consideră comunicat în termen de 5 zile de la data punerii acestuia la dispoziția contravenientului prin platforma informatică.

(33) Procesul-verbal de constatare și sancționare a contravenţieiîncheiat ca înscris în formă electronică, în cazul în care nu poate fi comunicat în modalitatea prevăzută la alin.(32), se consideră comunicat la data comunicării copiei acestuia, imprimată pe suport de hârtie. Documentul astfel rezultat nu trebuie să poarte semnătura olografă a agentului constatator și se comunică potrivit art.27 din Ordonanța Guvernului nr.2/2001, cu modificările şi completările ulterioare. Contravenientul are acces, prin platformele informatice destinate furnizării de servicii electronice, la procesul-verbal de constatare și sancționare a contravenţiei încheiat ca înscris în formă electronică.

(34) Procesul-verbal de constatare și sancționare a contravenţiei încheiat pe suport de hârtie poate fi comunicat, prin derogare de la art.27 din Ordonanța Guvernului nr.2/2001, cu modificările şi completările ulterioare, prin platforme informatice destinate furnizării de servicii electronice, atunci când contravenientul a optat pentru această modalitate de comunicare. Procesul-verbal se consideră comunicat în termen de 5 zile de la data punerii la dispoziția contravenientului a copiei în format electronic a procesului-verbal, fără să poarte semnătura electronică a agentului constatator.

(35) Procesul-verbal de constatare și sancționare a contravenţieiîncheiat ca înscris în formă electronică, dovada comunicării acestuia prin platformele informatice destinate furnizării de servicii electronice, corespondența purtată potrivit art.39 alin.(3) și, după caz, înregistrările realizate cu ajutorul mijloacelor tehnice prevăzute la alin.(2) se stochează pentru o perioadă de 5 ani începând cu 1 ianuarie a anului următor.”

**4. După articolul 120, se introduce un nou articol, articolul 1201, cu următorul cuprins:**

„Art.1201 – Spețe

* Practică judiciară

(1) În vederea executării amenzii contravenționale, procesul-verbal de constatare și sancționare a contravenţiei încheiat ca înscris în formă electronică se transmite autorității publice competente prin platforme informatice destinate furnizării de servicii electronice.

(2) În cazul în care nu poate fi transmis în modalitatea prevăzută la alin.(1), în vederea executării amenzii contravenționale, se transmite copia procesului-verbal de constatare și sancționare a contravenţieiîncheiat ca înscris în formă electronică, imprimată pe suport de hârtie, fără să poarte semnătura olografă a agentului constatator. Procesul-verbal de constatare și sancționare a contravenţiei încheiat ca înscris în formă electronică poate fi accesat prin platformele informatice destinate furnizării de servicii electronice.”

**5. După articolul 130, se introduce un nou articol, articolul 1301, cu următorul cuprins:**

„Art.1301 – (1) Ministerul Afacerilor Interne dezvoltă și administrează platforme informatice destinate furnizării de servicii electronice cu privire la înmatricularea vehiculelor și dreptul de a conduce autovehicule pe drumurile publice.

(2) În platformele informatice prevăzute la alin.(1) se înregistrează:

a) din oficiu, persoanele juridice de drept privat, proprietari de vehicule supuse înmatriculării;

b) la cerere, persoanele fizice.”

\*\*\*

|  |  |
| --- | --- |
|  |  |